Geography of Ghana

Ghana be a West African country insyd Africa, along de Gulf of Guinea. 

Ghana dey encompass plains, low hills, rivers, Lake Volta, de world ein largest artificial lake, Dodi Island den Bobowasi Island on de south Atlantic Ocean coast of Ghana. Dem fi divide Ghana into four different geographical ecoregions. De coastline be mostly a low, sandy shore backed by plains den scrub wey ne intersected by chaw rivers den streams. De northern part of Ghana dey feature high plains. South-west den south-central Ghana be made up of a forested plateau region wey dey consist of de Ashanti uplands den de Kwahu Plateau. Dem dey find de hilly Akwapim-Togo ranges along Ghana ein eastern international border.

De Volta Basin dey take up most of south-central Ghana den Ghana ein highest point be Mount Afadja wich be  wey na dem find am insyd de Akwapim-Togo ranges. De climate be tropical den de eastern coastal belt be warm den comparatively dry, de south-west corner of Ghana be hot den humid, den de north of Ghana be warm den wet. Lake Volta, de world ein largest artificial lake, dey extend thru small portions of south-eastern Ghana den chaw tributary rivers such as de Oti den Afram rivers flow into am.

De northernmost part of Ghana be Pulmakom den de southernmost part of Ghana be Cape Three Points near Axim. Ghana dey lie between latitudes 4° den 12°N. South Ghana dey contain evergreen den semi-deciduous forests wey dey consist of trees such as mahogany, odum, ebony wey na e sanso dey contain much of Ghana ein oil palms den mangroves plus shea trees, baobabs den acacias dem find insyd de northern part of Ghana. Ein southernmost coast at Cape Three Points be 4° 30' north of de equator. From hie, de country dey extend inland for sam  to about 11° north. De distance across de widest part, between longitude 1° 12' east den longitude 3° 15' west, dey measure about .

De Greenwich Meridian, wich dey pass thru London, sanso dey traverse de eastern part of Ghana at Tema.

 Area den boundaries 

 Area
 Total: 238,537 km²

 country rank insyd de world: 80th

 Land: 227,533 km²
 Water: 11,000 km²

 Area comparative
 Australia comparative: slightly larger dan Victoria
 Canada comparative: slightly less dan half de size of de Yukon
 United Kingdom comparative: slightly smaller dan de United Kingdom
 United States comparative: approximately twice de size of Pennsylvania
 EU comparative: approximately equal in size to Romania

 Land boundaries

 total: 2,420 km
 border countries: Burkina Faso (602 km) to de north, Ivory Coast (720 km) to de west, den Togo (1,098 km) to de east.

 Extreme points 
Dis be a list of de extreme points of Ghana, de points wey be farther north, south, east anaa west dan any oda location.

 Northernmost point – de point at wich de border plus Burkina Faso dey enter de Morbira river immediately south of de Burkinabè village of Kanhiré, Upper East Region
 Easternmost point – de southernmost section of de border plus Togo, Volta Region*
 Southernmost point – Cape Three Points, Western Region
 Westernmost point -  de point wer de border plus Ivory Coast dey enter de Manzan river, Western Region
 Note: Ghana no get an easternmost point, de border at dis section be defined along de line of longitude at 1°12'05.73"EInternational Boundary Study, "Ghana Togo Boundary", No.126, 6 September 1972

 Gallery 

 References